நடுத்தரவயதில் ஒரு பாடகன்
வாழ்வின் இடைவேளை கருதி
சைப்ரஸ் தீவின்
கடற்கரையில் ஒதுங்குகிறான்

ஓர் ஒற்றை வீட்டில்
குடியேறுகிறான்
உச்சி மலையில்

ஓர் இளம்பெண் அவனுக்கு
அறிமுகமாகும் வேளையில் 
தன் பழைய காதலியைச்
சந்திக்கிறான்

அந்த இளம்பெண்தான்
அவன் அறியாமல் பிறந்த
மகளென்று அறிகிறான்

இதன்பிறகு தொடர்கிறது
அறுந்துபோன நூல்களின் 
உளவியல் நெசவு

இசை
ஊடு கருவியாகிறது

சைப்ரஸின் 
வறண்ட கடற்கரையும்
ஓர் உலர்ந்த பாத்திரமாய்
உலா வருகிறது

கவனம் ஈர்ப்பதற்குக்
காரணம் இல்லாமலே
என்னைக் கவர்ந்த படம்

வினாடி முள் 
நிமிடமுள்ளாக நகர்கிறதே
என்று சலிப்பவர்கள் பார்க்கலாம்

படம் தமிழ் பேசுகிறது

#FindMeFalling | #Netflix